அஞ்சலியை வாக்குமூல அறைக்கு அழைத்தார் பிக்பாஸ். ’என்னை எலிமினேட் பண்ணப் போறாங்களா.. ஒன் வீக் இருக்கலாம்னு வந்தேன்’ என்றுகூறி ’சிம்பொனி’த்தார்.. ஸாரி சிரித்தார். பிக்பாஸ் வீட்டில் உங்கள் அனுபவம் எப்படி இருந்தது? (உள்ளே நுழைஞ்ச அரை மணி நேரத்துலயேவா?) என்று கேள்வியைத் தொடங்கினார் பிக்பாஸ். பிக்பாஸ் நிகழ்ச்சியைப் பற்றியும் ஹவுஸ்மேட்ஸ் பற்றியும் தனது எண்ணத்தை பகிர்ந்துகொண்டார் அஞ்சலி. ’தென்னிந்தியாவிற்கு இப்படி ஒரு நிகழ்ச்சி புதிது.. எத்தனை விதமான கேரக்டர்களை பார்க்கமுடியுது.. கொஞ்ச கொஞ்சமா ஃபில்டர் ஆகி இப்போ இருக்குறவங்ககிட்ட நல்ல குணங்கள் அதிகமா பாக்கமுடியுது. ரொம்ப நாள் நடிக்க முடியாது யாராலயும்’ என்று தன் கருத்துகளைப் பதிவு செய்தார். கடைசியாக செல்லும் போது ‘பிரின்ஸஸ் சேர் மாதிரி இருக்கு’ என்று கன்ஃபஷன் ரூமில் இருக்கும் சேரைப் பற்றி புகழ்ந்துவிட்டுச் சென்றார்.